CELEX: 32013R0273
Language: hu
Date: 2013-03-19 00:00:00
Title: A Bizottság 273/2013/EU végrehajtási rendelete ( 2013. március 19. ) egyes áruk Kombinált Nómenklatúra szerinti besorolásáról

23.3.2013   
            
            
               HU
            
            
               Az Európai Unió Hivatalos Lapja
            
            
               L 84/1
            
         A BIZOTTSÁG 273/2013/EU VÉGREHAJTÁSI RENDELETE
   (2013. március 19.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. március 19-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Elektronikus készülék (úgynevezett „testösszetétel-elemző”) körülbelül 30 × 30 × 4 cm mérettel, tartalmaz egy kijelző panelt és a következő fő alkotórészekből áll:
                              
                                          —
                                       
                                       
                                          testsúlyméréshez: erőmérő cella és hardver a testsúlyra vonatkozó adat feldolgozásához és megjelenítéséhez,
                                       
                                    
                                          —
                                       
                                       
                                          méréshez: 2 elektróda a mérleg felső felületén, kezelőgombok és hardver a mérési adatok feldolgozásához és megjelenítéséhez.
                                       
                                    A talppal érintkező 2 elektródán keresztül a készülék elektromos áramot bocsát ki, ami – a bioimpedancia-jellemzők segítségével – lehetővé teszi, hogy a készülék meghatározza például a testzsír és az izom százalékos arányát, a csontok tömegét, a test víztartalmát.
                              A készülék ugyanakkor csak mérlegként is használható.
                              A készülék 10 felhasználó adatait tudja tárolni. Felhasználónként két mérés adatait tudja megjeleníteni.
                              A készüléket otthoni használatra tervezték.
                           
                        
               
                  8423 10 90
               
               
                  A besorolást a Kombinált Nómenklatúra értelmezésére szolgáló 1., 3. b) és 6. általános szabály, valamint a 8423, a 8423 10 és a 8423 10 90 KN-kód szövege határozza meg.
                  A készülék összetett áru, amely a 84. és a 90. árucsoportba besorolt alkotórészekből áll. A 3.b) általános szabály alapján a készüléket aszerint az alkotórész szerint kell besorolni, amely az árucikk lényeges jellemzőjét adja.
                  Objektív tulajdonságai alapján, nevezetesen a mérőrendszer csak 2 elektródával rendelkezik, úgy tekinthető, hogy a testsúlymérést végző alkotórész adja a készülék lényeges jellemzőjét.
                  A készüléket ezért, mint személymérleg, a 8423 10 90 KN-kód alá kell besorolni.
               
            
                  
                              2.
                           
                           
                              Személymérleg formájú elektronikus készülék (úgynevezett „testösszetétel-elemző”) körülbelül 36 × 32 × 6 cm mérettel, tartalmaz egy kijelző panelt és a következő fő alkotórészekből áll:
                              
                                          —
                                       
                                       
                                          testsúlyméréshez: erőmérő cella és hardver a testsúlyra vonatkozó adat feldolgozásához és megjelenítéséhez,
                                       
                                    
                                          —
                                       
                                       
                                          méréshez: kézbe fogható rúd 4 elektródával, 4 elektróda a mérleg felső felületén, kezelőgombok és hardver a mérési adatok feldolgozásához és megjelenítéséhez.
                                       
                                    A kézbe fogható és a talp alá helyezhető 8 elektródás rendszeren keresztül a készülék a többfrekvenciás mérés során elektromos áramot bocsát ki, ami – a bioimpedancia-jellemzők segítségével – lehetővé teszi, hogy a készülék meghatározza például a testzsír százalékos arányát, a testzsírtömeget, a testtömegindexet (BMI), a vázizomtömeget, a test víztartalmát.
                              A készüléket használhatják akár egészségügyi szakemberek az elhízás diagnosztizálása során, vagy más felhasználók, hogy információt szerezzenek fizikai állapotukról, illetve sporttal vagy külső megjelenésükkel összefüggésben ellenőrizzék, vagy javítsák azt.
                              A készülék ugyanakkor csak mérlegként is használható.
                              A készülék 99 felhasználó és 300 mérés adatait tudja tárolni. Az adatok USB memória használatával továbbíthatók egy automatikus adatfeldolgozó gépbe.
                           
                        
               
                  9031 80 38
               
               
                  A besorolást a Kombinált Nómenklatúra értelmezésére szolgáló 1., 3.b) és 6. általános szabály, valamint a 9031, a 9031 80 és a 9031 80 38 KN-kód szövege határozza meg.
                  A 9018 vámtarifaszám alá orvosi műszerként vagy készülékként történő besorolás kizárt, mivel a készüléket általában nem orvosi rendelőkben használják (lásd a 9018 vámtarifaszámhoz tartozó HR-magyarázat első bekezdését).
                  A készülék összetett áru, amely a 84. és a 90. árucsoportba besorolt alkotórészekből áll. A 3.b) általános szabály alapján a készüléket aszerint az alkotórész szerint kell besorolni, amely az árucikk lényeges jellemzőjét adja.
                  Objektív tulajdonságai, nevezetesen az alkalmazott mérési technológia alapján úgy tekinthető, hogy a mérést végző alkotórész adja a készülék lényeges jellemzőjét.
                  A készüléket ezért, mint más elektronikus mérőműszer, a 9031 80 38 KN-kód alá kell besorolni.
               
            
                  
                              3.
                           
                           
                              Elektronikus készülék (úgynevezett „testösszetétel-elemző”), amely egy mérőfelületből, valamint egy oszlopból áll, amelynek a tetején kijelző panelt tartalmazó kezelőtábla van, a készülék mérete körülbelül 120 × 87 × 52 cm, és a következő fő alkotórészekből áll:
                              
                                          —
                                       
                                       
                                          testsúlyméréshez: erőmérő cella és hardver a testsúlyra vonatkozó adat feldolgozásához és megjelenítéséhez,
                                       
                                    
                                          —
                                       
                                       
                                          méréshez: 2 kézbe fogható rúd, 2–2 elektródával, 4 elektróda a mérleg felső felületén, kezelőgombok és hardver a mérési adatok feldolgozásához és megjelenítéséhez.
                                       
                                    A kézbe fogható és a talp alá helyezhető, nyolcpontos érintőelektródás rendszeren keresztül a készülék a többfrekvenciás mérés során elektromos áramot bocsát ki, ami – a bioimpedancia-jellemzők segítségével – lehetővé teszi, hogy a készülék meghatározza például a sejten belüli vizet, a sejten kívüli vizet, a fehérjetömeget, az ásványianyag-tömeget, a testzsírtömeget, a test teljes víztartalmát, a zsírmentes tömeget, a testtömegindexet (BMI), a vázizomtömeget.
                              A készülék a következő csatlakozókkal van felszerelve:
                              
                                          —
                                       
                                       
                                          RJ45,
                                       
                                    
                                          —
                                       
                                       
                                          USB,
                                       
                                    
                                          —
                                       
                                       
                                          RS232,
                                       
                                    
                                          —
                                       
                                       
                                          25 pin D-sub.
                                       
                                    A készüléket használhatják akár egészségügyi szakemberek az elhízás diagnosztizálása során, vagy más felhasználók, hogy információt szerezzenek fizikai állapotukról, illetve sporttal vagy külső megjelenésükkel összefüggésben ellenőrizzék, vagy javítsák azt.
                              A készülék automatikus adatfeldolgozó géphez vagy nyomtatóhoz csatlakoztatható.
                           
                        
               
                  9031 80 38
               
               
                  A besorolást a Kombinált Nómenklatúra értelmezésére szolgáló 1., 3.b) és 6. általános szabály, valamint a 9031, a 9031 80 és a 9031 80 38 KN-kód szövege határozza meg.
                  A 9018 vámtarifaszám alá orvosi műszerként vagy készülékként történő besorolás kizárt, mivel a készüléket általában nem orvosi rendelőkben használják (lásd a 9018 vámtarifaszámhoz tartozó HR-magyarázat első bekezdését).
                  A készülék összetett áru, amely a 84. és a 90. árucsoportba besorolt alkotórészekből áll. A 3.b) általános szabály alapján a készüléket aszerint az alkotórész szerint kell besorolni, amely az árucikk lényeges jellemzőjét adja.
                  Objektív tulajdonságai, nevezetesen az alkalmazott mérési technológia alapján úgy tekinthető, hogy a mérést végző alkotórész adja a készülék lényeges jellemzőjét.
                  A készüléket ezért, mint más elektronikus mérőműszer, a 9031 80 38 KN-kód alá kell besorolni.